Ժակ Միեզես

**Ժակ Միեզես** born **Jacob Mieses**  գերմանական ծագումով բրիտանացի շախմատիստ։ Նա 1950-ին  Շախմատի միջազգային ֆեդերացիայի կողմից միջազգային գրոսմայստերի կոչման առաջին դափնեկիրներից էր: Երկրորդ համաշխարհային պատերազմից հետո նա դարձավ Մեծ Բրիտանիայի քաղաքացի:

## Շախմատային կարիերա
Ծնվել է Լայպցիգում, Սաքսոնիայի Թագավորությունում 1865 թվականին, որպես Յակոբ Միեզես, նրա վաղ հաջողություններն էին՝ որպես չափահաս շախմատիստ՝ երկրորդ տեղը Լայպցիգում և երրորդը Նյուրնբերգում 1888 թվականին։

Այնուամենայնիվ, նրա համբավը արագորեն մթագնեց երկու երիտասարդ աստղերի՝ Էմանուել Լասկերի և Զիգբերտ Տարրաշի կողմից:

Միեզեսը հասունացավ որպես շախմատիստ 1895 թվականին՝ 30 տարեկան դառնալուց անմիջապես հետո, երբ մասնակցեց Լայպցիգում անցկացվող 9-րդ շախմատային կոնգրեսին, որին հաջորդեց ցուցահանդեսային շրջագայությունը Ռուսաստանում, իսկ հետո Դավիդ Յանովսկու հետ հանդիպումը։  Նրա մասնակցությունը Հասթինգսի մեծ մրցաշարին այդ տարի կարևոր էր նրա՝ որպես շախմատի վարպետի աճի համար՝ չնայած 20-րդ տեղն զբաղեցնելուն:

Միեզեսը վտանգավոր հարձակվող էր՝ իր արժանի մի շարք հայտնի հաղթանակներով, օրինակ՝ Ֆրենկ Մարշալի դեմ (Մոնտե Կառլո 1903): Նրա լավագույն ձեռքբերումը 1907 թվականին Վիեննայի Տրեբիչի առաջին հուշամրցաշարում հաղթելն էր, իսկ նույն տարի Օստենդի 28 փուլով Masters մրցաշարում նա գրավեց երրորդ տեղը։

Նա կազմակերպեց 1911 թվականի Սան Սեբաստիանի վարպետության մրցաշարը և պնդեց, որ վարպետների բոլոր ծախսերը հոգացվեն։

Սա Խոսե Ռաուլ Կապաբլանկայի առաջին միջազգային մրցաշարն էր, ում հաղթանակը զարմացրեց բոլորին։

Գերմանիայում նացիստների իշխանության գալուց հետո հրեական ծագումով Միեզեսը տեղափոխվեց Մեծ Բրիտանիա: 1950 թվականին նա դարձավ  Շախմատի միջազգային ֆեդերացիաի կողմից լիազորված առաջին բրիտանացի գրոսմայստերը, թեև  (ինչպես երբեմն պնդում են) ոչ առաջին բրիտանացի գրոսմայստերը: («Գրոսմայստերը» տիտղոս է, որն առաջին անգամ օգտագործվել է շախմատիստների կողմից 19-րդ դարում,  և մի շարք բրիտանացի շախմատիստներ իրենց ժամանակներում համարվում էին գրոսմայստերներ, ինչպիսիք են Հովարդ Սթոնթոնը և Ջոզեֆ Բլեքբերնը):  Երբ 1950 թվականին Շախմատի միջազգային ֆեդերացիան առաջին անգամ շնորհեց գրոսմայստերի կոչումը, Միեզեսը առաջին 27  մրցանակակիրներից  էր և նրանցից ամենատարեցը:  Միեզեսը  70-ն անց հասակում, 1938 թվականին հաստատվել է Անգլիայում՝  Գերմանիայում տեղի ունեցած Կրիստալնախտից( Կրիստալյան գիշեր) հետո՝ գրպանում ունենալով ընդամենը 15 ռայխսմարկ: Նա շարունակեց ակտիվորեն շախմատ խաղալ և մասնակցեց իր վերջին խոշոր մրցաշարին Հասթինգս 1946-ում, երբ արդեն 80 տարեկան էր, կես դար անց Հասթինգս 1895-ից։

Ութսունամյա Միեզեսը միայն մեկ խաղում հաղթեց իր 22-ամյա մրցակցին, բայց մրցանակը ստացավ գրոհների իր փայլուն համակցության համար։ Երեք տարի անց՝ 84 տարեկանում, նա հաղթեց 86-ամյա հոլանդացի վարպետ Դիրկ վան Ֆորեսթին այնուհետև մեկնաբանեց, որ «Երիտասարդությունը հաղթական է», որից հետո ցուցադրական հանդիպումների շարք անցկացրեց Արևմտյան Եվրոպայում:

Նա մահացավ 1954 թվականի փետրվարին՝ իր 89-ամյակից մի քանի օր առաջ։

Միեզեսի պրոֆեսիոնալ շախմատային կարիերան տևեց 64 տարի, ռեկորդ, որը դեռ պահպանվում էր 2018 թվականի դրությամբ: Նրա երկարակեցությունը մեծ տարիքում վերագրվում էր ֆիզիկական պատրաստվածության նկատմամբ ունեցած հավատին. նա ամեն օր լողով է զբաղվել գրեթե մինչև կյանքի վերջ։

Միեզեսը գրել է բազմաթիվ մրցաշարերի զեկույցներ, բայց նրա ոճը համարվում էր բավականին չոր, ի տարբերություն նրա անհատականությանը:

## Ժառանգություն
Միեզեսը հիմնականում հավատարիմ էր 19-րդ դարի ռոմանտիկ դպրոցի խաղաոճին և դիրքային շախմատի նկատմամբ քիչ տաղանդ ցուցաբերեց:

Նա օգտագործում էր գրեթե բացառապես e4 սկզբնավորումները և եղել է վերջին նշանավոր շախմատային վարպետը, ով լուրջ կիրառել է Կենտրոնական խաղը և Վիեննական խաղը: E4-ի պատասխան կողմում նա հիմնականում օգտագործում էր ֆրանսիական պաշտպանությունը կամ սիցիլիական պաշտպանությունը: Թագուհու գամբիտը և հոլանդական պաշտպանությունը նրա սովորական պատասխաններն էին d4 բացմանը:

Նա հաճախ օգտագործում էր սկանդինավյան պաշտպանությունը և մեծապես զարգացրել էր դրա տեսությունը 1900-ականների սկզբին: 1.d3 շախմատային բացվածքը կոչվում է Միեզեսի Բացվածք: Նա նաև հայտնի է Վիեննական խաղի Միեզեսի Տարբերակով, որը զարգանում է հետևյալ կերպ ՝ 1.e4 e5: 2.Nc3 Nf6 (կամ 2...Nc6) 3.g3։ Դրա արքայական փղի Ֆիանկետոն կարելի է համարել  հիպերմոդեռնիզմի վաղ օրինակ: Շոտլանդական խաղում նույնպես գոյություն ունի Միեզեսի տարբերակ(1.e4 e5 2.Nf3 Nc6 3.d4 exd4 4.Nxd4 Nf6 5.Nxc6 bxc6 6.e5), որը նա կիրառել է չորս անգամ Հասթինգս 1895 մրցաշարում։

## Ծանոթագրություններ


## Արտաքին հղումներ
* 
* Jacques Mieses - Information, Pictures and Games (in German and English language|German/English)
* Remembering Jacques Mieses 
* “Jacques Mieses” by Edward Winter”

 
Կատեգորիա:Բրիտանացի շախմատիստներ
Կատեգորիա:Գերմանացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով